recursal/SuperWikiNEXT-32B huggingface dataset:
**מרי פרקר** (1637 לערך – 22 בספטמבר 1692) הייתה אחת מן הנשים שהואשמו במסגרת ציד המכשפות בסיילם, והאדם היחיד שהוצא להורג בעוון כישוף בעיירה שבה גרה.

### חייה

מרי פרקר הייתה בתם של האנה וג'ון אייר, אחד מהחלוצים האירופאיים הראשונים שהגיעו ליישב את מסצ'וסטס הקולוניאלית. היא גרה עם משפחתה בהייברוויל והיו לה שמונה אחים ואחיות.

בשנת 1652 לערך, בהיותה בת 15, התחתנה מרי עם נייתן פרקר, שהיה אלמן ולבלר מקומי. הזוג התגורר בעיירה אנדובר והיו להם תשעה ילדים. בשנת 1685 מת בעלה והותיר למרי בית וסכום כסף נכבד. מרי חיה בבית יחד עם בנה הבכור, ג'ון.

### משפט

ביולי 1692 ציד המכשפות החל לצאת מגבולות סיילם והגיע ליישובים נוספים, בהם אנדובר. כחודשיים לאחר מכן, ב-13 בספטמבר 1692, הועמדה מרי למשפט בחשד למעשה כישוף לאחר ששתי נערות, מרת'ה ספרג ורוז פוסטר, טענו כי רוחה מאיימת עליהן. נער נוסף בשם וויליאם בייקר הבן העיד כי הוא "יודע שמרי היא מכשפה". יחד עם מרי, עמדו למשפט עוד שניים מתושבי אנדובר, וויליאם בייקר האב ומרסי וורדוול. שניהם הודו שאכן עסקו בכשפים וטענו כי ראו את מרי גורמת סבל למרת'ה ספרג ואדם נוסף. את המשפט ניהלו השופטים ברת'למיו גדני, ג'ון הת'ורן, ג'ונתן קורווין וג'ון היגינסונס. הנערות שהאשימו את מרי החלו לסבול מרעידות בכל פעם שהיו בנוכחותה, וכאשר שמה נשמע במהלך הדיונים, הן נפלו על הרצפה והחלו לפרכס. העוויתות פסקו רק לאחר שמרי נגעה בנערות, במה שמכונה "מבחן נגיעה". אנשי סיילם האמינו כי כאשר מכשפה נוגעת בקורבנה היא למעשה מרחיקה ממנו את השטן, מה שמפסיק את העוויתות ומהווה למעשה שיטה לזיהוי מכשפות. מרי טענה כי כנראה מתבלבלים בינה לבין אישה אחרת בעיירה בעלת אותו שם, וכי היא עצמה חפה מפשע. למרות דבריה, התעקשו הנערות שהיא האשמה. ב-17 בספטמבר 1692 נגזר על מרי עונש מוות. היא הוצאה להורג בתליה יחד עם מרת'ה קורי, מרגרט סקוט, מרי איסטי, אליס פרקר, אן פדיטור, ווילמות' רד וסמואל הרדוול. הם היו האחרונים שהוצאו להורג במסגרת משפטי המכשפות בסיילם. בשנת 1711 שמה של מרי נוקה מכל אשמה על ידי הרשויות במסצ'וסטס, וניתנו למשפחתה פיצויים בסך 8 פאונד.

הערות שוליים
------------

1. ↑  David Webster Hoyt, **The Old Families of Salisbury and Amesbury, Massachusetts: With Some Related Families of Newbury, Haverhill, Ipswich, and Hampton, and of York County, Maine**, Genealogical Publishing Com, 1982, ISBN 978-0-8063-0966-8. (באנגלית)
2. 1 2  The Witchcraft Trial of Mary Parker, History of Massachusetts Blog, ‏2019-03-31 (באנגלית אמריקאית)
3. ↑  Mary Parker Home, Site of, Salem Witch Museum (באנגלית אמריקאית)
**לב סטפאנוביץ' דיומין** (ברוסית: **Лев Степанович Дёмин**; ‏11 בינואר 1926 – 18 בדצמבר 1998) הוא קוסמונאוט סובייטי שטס לחלל במשימה במסגרת תוכנית סויוז.

קורות חיים
----------

לב דיומין נולד במוסקבה למשפחת פקיד. בשנת 1945 הוא התחיל ללמוד בבית הספר של חיל האוויר וממנה עבר לבית הספר לטיסה. עקב בעיות בריאות לא סיים אותה ועבר ללמוד הנדסה. לאחר שירות בחיל האוויר הסובייטי דיומין סיים תואר שני בהנדסה והתחיל לעבוד בתעשייה אווירית הסובייטית.

בשנת 1963 הוא נכלל ביחידת הקוסמונאוטים והחל בהכנות לטיסת חלל. באותה שנה הוא סיים עבודת הדוקטורט.

בשנת 1974 הוא טס לחלל בחללית סויוז 15. בעקבות בעיות טכניות תוכנית הטיסה קוצרה וצוות חזר לכדור הארץ לאחר יומיים. 

בשנת 1978 דיומין עזב את יחידת הקוסמונאוטים והמשיך לעבוד בתעשיית החלל הסובייטית.

לב דיומין התגורר בעיר הכוכבים ונטמן בבית עלמין המקומי.

לב דיומין עסק רבות באיסוף בולים. בשנים 1977-1988 הוא היה יושב ראש ארגון הבולאים של ברית המועצות.

קישורים חיצוניים
----------------

ויקישיתוף מדיה וקבצים בנושא **לב דיומין** בוויקישיתוף
* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס (ברוסית)
* ביוגפריה מפורטת (ברוסית)
נאוסיקה ואודיסאוס, ציור מאת כריסטוף אמברגר, 1619
**נָאוּסִיקַה** (יוונית עתיקה: **Ναυσικᾶ**) היא דמות במיתולוגיה היוונית, בתו של מלך הפיאקים אלקינואוס (אנ') ואשתו המלכה ארטה (אנ').

דמותה
-----

על פי השיר השישי באודיסיאה, לאחר שקליפסו שחררה אותו לדרכו על פי צו האלים, בנה אודיסאוס דוברה ושט בה עד שהגיע לחופי סְכֶרִיָה (אנ'), ארץ הפָיַאאָקים. במהלך סערה, שחולל אל הים פוסידון, התנפצה הדוברה, ואודיסאוס החל לטבוע. אלת-ים בשם לֶאוּקוֹתֵיאָה יעצה לו לפשוט את בגדיו הכבדים, ולקשור את צעיפה למותניו. במשך שתי יממות נישא אודיסאוס על ידי גלי הים, עד שנסחף ליבשה, שם נרדם על מצע של עלים.

נאוסיקה ירדה לחוף הים עם בנות לווייתה במטרה לכבס את כביסת הארמון. הן סיימו את עבודתן, ועד שיתייבשו הבגדים, שיחקו בכדור. הכדור התגלגל אל היער והעיר את אודיסאוס משנתו. אודיסאוס, עירום כביום היוולדו, פרוע ומלוכלך, כיסה את ערוותו בעלה, התייצב לפני נאוסיקה, החמיא לה על יופייה הרב וביקש את עזרתה. היא סיפקה לו בגדים ומזון, והובילה אותו אל ארמון המלך, תוך שהיא מקפידה לא להראות בחברתו כדי לא לעורר גל שמועות בעיר.

לאחר ההיכרות עם הוריה של נאוסיקה, נערך לכבודו משתה, בו סיפר את כל עלילותיו וחשף את זהותו. על אף שהוריה של נאוסיקה ראו באודיסאוס חתן ראוי לבתם, הוא סירב, ולבסוף הם סייעו לו להגיע ליעדו הסופי - איתקה.

על פי אריסטו ודיקטיס מכרתים (אנ'), נישאה נאוסיקה מאוחר יותר לטלמאכוס, בנו של אודיסיאוס, ונולד להם בן - פרספטוליס (או פוליפורתס (אנ')).

על שמה נקרא האסטרואיד 192 נאוסיקה (אנ'), שהתגלה ב-1879 על ידי יוהאן פאליזה. בספרו של ג'יימס ג'ויס, יוליסס, הערוך במתכונת האודיסיאה, נקרא הפרק ה-13 בשם נאוסיקה.

קישורים חיצוניים
----------------

ויקישיתוף מדיה וקבצים בנושא **נאוסיקה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 13157969X
* VIAF: 25740452
* WorldCat: viaf-25740452

 |
**פליקס לורנס ספארקס** (באנגלית: **Felix Laurence Sparks**‏; 2 באוגוסט 1917 – 25 בספטמבר 2007) היה קצין צבא ארצות הברית שפיקד במהלך מלחמת העולם השנייה על הגדוד ה-3, רגימנט הרגלים ה-157, אחד מכוחות בעלות הברית הראשונים שנכנסו למחנה הריכוז דכאו ושחרר את אסיריו. בהמשך שירת בבית המשפט העליון בקולורדו.

חיים מוקדמים
------------

ספארקס נולד בסן אנטוניו, טקסס, ב-2 באוגוסט 1917, גדל במיאמי, אריזונה. הוא היה הבכור מבין חמישה ילדים; אביו עבד בחברת כריית נחושת עד שזו נסגרה בשנת 1931. השפל הגדול החל ובשנת 1933 נאלצו הוריו לשלוח אותו לדוד באריזונה כדי להתפרנס שם. בשנת 1935, לאחר שחיפש עבודה ללא הצלחה במספנות קורפוס כריסטי, טקסס ובסן פרנסיסקו, התגייס לצבא ארצות הברית.

מלחמת העולם השנייה
------------------

ספארקס הוסמך כקצין חי"ר והוצב ברגימנט החי"ר ה-157 שבבפורט סיל, שהיה חלק מהדיוויזיה ה-45. הקולונל צ'ארלס מ'אנקורן (שלחם בפלנדריה במהלך מלחמת העולם הראשונה) מינה את ספארקס להיות עוזרו בשנת 1941. ביוני 1942 התחתן ושנה לאחר מכן מונה למפקד פלוגה בגדוד ה-3 שברגימנט. ביולי 1943 הוביל את פלוגתו במבצע האסקי. מאוחר יותר הוא היה השורד היחיד מיחידתו בקרב אנציו. הוא השתתף במבצע דרגון, לשחרור את דרום צרפת ובהמשך מונה למפקד הגדוד ה-3 ברגימנט. הוא גם השתתף בקרב על הבליטה ובקרב אשאפנבורג. לאחר מכן השתתף בשחרור מחנה הריכוז דכאו. כמה מחייליו, בהשפעת המראות הקשים, הרגו במהלך השחרור חיילים גרמנים שנמצאו במחנה. ספארקס נחקר בעקבות זאת וכמעט שהועמד לדין, אולם הגנרל ג'ורג' פטון קבע כי אינו אחראי למעשי חייליו. עם סיום המלחמה השתחרר בדרגת לוטננט קולונל. על פועלו במלחמה עוטר בכוכב הכסף ופעמיים הוענק לו עיטור לב הארגמן, שניתן על פציעה בקרב.

לאחר המלחמה
-----------

עם חזרתו לחיים האזרחיים למד ספארקס בבית הספר למשפטים באוניברסיטת קולורדו וסיים את לימודיו בשנת 1947. לאחר שפתח משרד עורכי דין בדלתא, קולורדו, הוא נבחר שם לפרקליט המחוז והתמודד כמועמד המפלגה הדמוקרטית. לאחר הפסד בחירתו מחדש בשנת 1952, המושל אד ג'ונסון מינה את ספארקס למלא קדנציה בבית המשפט העליון בקולורדו. בסוף תקופת כהונה זו הוא חזר לעסוק בעריכת דין בדלתא. הוא שירת גם במשמר הלאומי של צבא קולורדו, במיוחד במהלך משבר הטילים בקובה בשנת 1962 ובשנים 1968–1979 שימש כמפקדו, ופרש כבריגדיר גנרל (המקבילה לתא"ל בצה"ל).

שמונה שבועות אחרי יום הולדתו התשעים, ספארקס מת בקולורדו מסיבוכים עקב דלקת ריאות.

את דמותו במיני-סדרה המשחרר: מבצע אוולאנש, גילם בראדלי ג'יימס.

ראו גם
------

* נקמת שחרור דכאו
* המשחרר: מבצע אוולאנש

קישורים חיצוניים
----------------

* "דכאו ושחרורו: חשבון אישי מאת תא"ל פליקס ל. ספארקס, AUS (בדימוס)
* קטעים מהסרט התיעודי משנת 1990 "שחרורו של מחנה דכאו"; כולל ריאיון עם פליקס ספארקס
* פארגר, תומאס. "נקמה בדכאו", הבוסטון גלוב, 2 ביולי 2001

הערות שוליים
------------

1. ↑  גל פרל פינקל,המערכה על אנציו - חצי־גשר על פני תהום, כתב העת "בין המערכות" באתר צה"ל, ‏ 25 בנובמבר 2020.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1049422945
* ISNI: 0000 0000 2948 461X
* LCCN: n92026789
* SNAC: w6mw69c9
* VIAF: 60735380
* WorldCat: lccn-n92026789

 |
הדמיה גאומטרית מונפשת של תהליך ההשלמה לריבוע.

**השלמה לריבוע** היא טכניקה אלגברית לטיפול בביטוי מהצורה

{\displaystyle \ Ax^{2}+Bx+C}
הנקרא גם טרינום או משוואה ריבועית (כאשר משווים את הביטוי ל-0).

השלמה לריבוע מתבצעת בשלבים הבאים:

1. לקיחת הביטוי {\displaystyle \ Ax^{2}+Bx} והפיכתו לביטוי {\displaystyle \ \left({\sqrt {A}}x+{\frac {B}{2{\sqrt {A}}}}\right)^{2}}
2. החסרת הערך שהוספנו, כדי שלא לשנות את ערכו של הביטוי. בדוגמה לעיל: {\displaystyle \ -{\frac {B^{2}}{4A}}}

כלומר:

{\displaystyle \ Ax^{2}+Bx=\left({\sqrt {A}}x+{\frac {B}{2{\sqrt {A}}}}\right)^{2}-{\frac {B^{2}}{4A}}}
לחלופין, אפשר לבצע זו בצורה הבאה:

1. לקיחת הביטוי {\displaystyle \ Ax^{2}+Bx} והפיכתו לביטוי {\displaystyle \ A\left(x+{\frac {B}{2A}}\right)^{2}}
2. החסרת הערך שהוספנו, כדי שלא לשנות את ערכו של הביטוי. בדוגמה לעיל: {\displaystyle \ -{\frac {B^{2}}{4A}}}

כלומר:

{\displaystyle \ Ax^{2}+Bx=A\left(x+{\frac {B}{2A}}\right)^{2}-{\frac {B^{2}}{4A}}}
באמצעות שיטה זו אפשר להוכיח שהפתרונות של משוואה ריבועית נתונים על ידי

{\displaystyle \ x\_{1,2}=-{\frac {B}{2A}}\pm {\frac {\sqrt {B^{2}-4AC}}{2A}}}

חשיבות
------

שימושים נפוצים להעלאה בריבוע הם בפתירת אינטגרלים או בהוכחות של אי שוויונים כשרוצים להראות כי ביטוי מסוים הוא חיובי.

קישורים חיצוניים
----------------

ויקישיתוף מדיה וקבצים בנושא **השלמה לריבוע** בוויקישיתוף
* גדי אלכסנדרוביץ', אז איך פותרים משוואה ריבועית?, באתר "לא מדויק", 26 בינואר 2008 (כולל הסבר מפורט על טכניקת ההשלמה לריבוע)
* השלמה לריבוע, באתר MathWorld (באנגלית)
משולש קולינרי
**המשולש הקולינרי** (באנגלית: Culinary triangle) הוא מושג שתואר על ידי האנתרופולוג הצרפתי קלוד לוי-שטראוס הכולל שלושה סוגי בישול : הרתחה, צלייה ועישון, בדרך כלל לבשר.

**הרתחת בשר** נתפסת כצורת בישול מתורבתת מכיוון שהוא משתמש בכלי קיבול כדי להחזיק מים ולכן הוא אינו טבעי לחלוטין. ברוב התרבויות, צורת בישול זו מתנהלת בדרך כלל על ידי נשים ומוגשת בבית לקבוצות קטנות סגורות, כמו משפחות.

**צליית בשר** היא דרך פחות מעודנת לבישול מכיוון שהיא לא משתמשת בכלי קיבול. זה נעשה על ידי חשיפה ישירה של הבשר לאש. הבשר מוצע לרוב לאורחים וסוג זה של הכנה מזוהה עם גברים בתרבויות רבות. בניגוד להרתחה, בשר צלוי עלול לאבד חלקים מסוימים במהלך הבישול, ולכן הוא קשור גם להרס ואובדן.

**עישון בשר** הוא גם דרך טבעית לבישול. זה נעשה גם ללא כלי קיבול ובדומה לצלייה. עם זאת, זוהי שיטת צלייה איטית יותר, מה שגורם לזה להיות קצת דומה להרתחה.

לדברי קלוד לוי-שטראוס, שיטות בישול אחרות יכולות להיות ממוקמות בתוך המשולש הזה. לדוגמה, בשר על מנגל, מטבעו של הבשר בשיטה זו ממוקם "במרחק קטן יותר [...] לאש", יכול להיות ממוקם "בקודקוד משולש המתכונים" (מעל הצלוי), בעוד שאוכל מאודה ממוקם מעבר מבושל, וממוקם "במצי הדרך באמצע בין המבושל לבין המעושן".

הערות
-----

הערות שוליים
------------

קישורים חיצוניים
----------------

* קלוד לוי-שטראוס, "המשולש הקולינרי", באוכל ותרבות: קורא (מהדורה שנייה)
* אוצר מילים לבישול והמשולש הקולינרי של לוי-שטראוס, מאת אדריאן לרר בלשנות אנתרופולוגית © 1972 Anthropological Linguistics .
* מאמר הדן במשולש הקולינרי (קלוד לוי-שטראוס: צדפות, סלמון מעושן וגבינת סטילטון) מאת אדמונד ליץ'
* Le triangle culinaire sur Palimpsestes
* Le triangle culinaire (1965) סור ברפולסון
* Levi-Strauss et la gastronomie, patrimoines mythiques de l'humanité
* איבון ורדיה, Pour une ethnologie culinaire
* ז'אק דורנס, מבנה אתנוגרפי של מודל
* פיליפ רישאר, הצעה למקור של קלוד לוי-שטראוס

1. ↑  Lévi-Strauss, "The culinary triangle", p. 43 (= p. 34 in first edition).
פירוש נוסף ערך זה עוסק באינדקס מאמרי יהדות. אם התכוונתם לאחד מחכמי פרובאנס, ראו משה בן יוסף.
כרכים של הגרסה המודפסת של רמב"י
**רשימת מאמרים במדעי היהדות** (**רמב"י**) היא אינדקס מאמרים ממוין ומקוטלג (או ביבליוגרפיה) של מאות אלפי מאמרים אקדמיים ואחרים בקשת רחבה של תחומים במדעי היהדות, חקר ארץ ישראל ומדינת ישראל. רמב"י הוא המאגר הגדול והמקיף מסוגו בעולם. המידע הכלול ברמב"י נאסף מתוך אלפי כתבי עת מדעיים - מודפסים ואלקטרוניים - מאספים וקובצי מאמרים, שרוב רובם נמצאים באוסף של הספרייה הלאומית. המאמרים המקוטלגים פורסמו בעברית, אנגלית ובשפות רבות נוספות.

רמב"י נוסד בשנת 1966 על ידי ד"ר יששכר יואל. בשנים האחרונות, נוספו בו גם מאמרים שקדמו לשנת 1966, במטרה להציע כיסוי מקיף ככל הניתן של המחקר האקדמי בתחומי היהדות. 

בשנת 1985 החל המעבר לקיטלוג באמצעים אלקטרוניים (בקטלוג ממוחשב), אבל עד שנת 2000 יצא במקביל לקטלוג הממוחשב גם קובץ שנתי מודפס. עם הופעת גליון החמישים בשנת 2000, חדל כתב העת המודפס להופיע. מאז מתעדכן המאגר באופן שוטף רק באינטרנט, והוא משמש חוקרים וסטודנטים מכל העולם. עד סוף שנת 2013 נרשמו במאגר כ-350,000 רשומות מתוך כ-21,000 מקורות שונים.

רשומה ביבליוגרפית טיפוסית במאגר רמב"י מכילה את שם המחבר או המחברים, את כותרת המאמר, את כתב העת או קובץ המאמרים שבו ראה אור, את פרטי הגיליון, מספרי העמודים וכיוצא בזה, מיון נושאי לפי עץ נושאים - מיון רחב (לדוגמה, "יהדות התפוצות") וכן מיון מפורט יותר (לדוגמה, "רמב"ם: מורה נבוכים"), מקום הפרסום, שנת הפרסום ושפת המאמר. מאמרים הזמינים ברשת האינטרנט - בחינם או בתשלום - מכילים גם קישור אל המאמר.

מערכת רמב"י משתייכת מבחינה ארגונית לספרייה הלאומית, ושוכנת בבניינה החדש בקריית הלאום.

ראו גם
------

* רמבי"ש

קישורים חיצוניים
----------------

* 

* אתר האינטרנט הרשמי של רמב"י

הערות שוליים
------------

1. ↑  אתר רמב"י.
**וולטיקותריום** (שם מדעי: ***Volaticotherium***) הוא סוג של יונק נכחד שחי לפני 164 מיליון שנה באמצע היורה. הוא היה שייך לסדרה נכחדת בשם אאוטריקונודונטים אשר נכחדה עם הכחדת הקרטיקון לפני 66 מיליון שנה. הוא נמצא בחפירות במונגוליה הפנימית, סין. יונק זה נחשב ליונק המעופף הקדום ביותר.

יונק זה היה דומה במראהו לסנאי מעופף, והיה בעל קרומי תעופה דומים. הגולגולת שלו הייתה קטנה והוא היה בעל שיניים של אוכלי חרקים כמו עטלפים, אך עם ניבים ארוכות מעט. היו לו זרועות ארוכות וזנב ארוך ועבה והוא היה מכוסה פרווה. ייתכן שהיה פעיל בלילה כדי לחמוק מדינוזאורים או פטרוזאורים טורפים, בדומה לסנאים המעופפים של היום.

יונק זה לא היה קרוב ליונקים המודרניים, ולא היה יונק שליה או כיס אלא יונק קדום יותר. ייתכן שהיה קרוב מעט לקבוצת המטאתריה שאבותיה התפתחו במשך היורה ורובם שגשגו לאחר הכחדת הדינוזאורים. אם כך הוא כנראה היה חסר שליה.

בתרבות
------

יונק זה הופיע בסדרה מהפכת הדינוזאורים.

קישורים חיצוניים
----------------

ויקישיתוף מדיה וקבצים בנושא **וולטיקותריום** בוויקישיתוף
* וולטיקותריום, באתר האנציקלופדיה של החיים (באנגלית)
* וולטיקותריום, באתר GBIF (באנגלית)
פונקציית בחירה חברתית מקיימת את **תבחין קונְדוֹרְסֶה** (על-שם המרקיז דה קונדורסה) אם השיטה בוחרת את "מנצח קונדורסה" בכל הזדמנות שבה קיים מועמד כזה. **מנצח קונדורסה** הוא מועמד המנצח כל מועמד אחר בהתמודדות ראש בראש. כלומר, אם A הוא מנצח קונדורסה, אזי לכל מועמד אחר, B, רוב הקבוצה מעדיפה את A על B. במצב כזה, שיטת קונדורסה היא שיטה המבטיחה כי A יבחר. 

תבחין קונדורסה נחשב לקריטריון רצוי ביותר בשיפוט ההשוואתי של שיטות בחירות. עם זאת, הוספת רכיבי קונדורסה עשויה לשנות את המנצח לפי קונדורסה, דבר המחליש את עוצמתו האינטואיטיבית של הצורך לבחור דווקא במנצח כזה.

לפעמים שקלול של קולות המצביעים מוביל למעגל העדפות פרדוקסלי, ואז לא קיים מנצח קונדורסה. שיטות שונות המקיימות את תבחין קונדורסה נבדלות זו מזו באופן בהן הן מכריעות במצבים בהם אין מנצח קונדורסה.

בין שיטות ההצבעה הידועות, שיטת שולצה מקיימת את תבחין קונדורסה, בעוד ששיטת בורדה אינה מקיימת אותו.

דוגמאות
-------

נניח שקבוצת המצביעים מונה שלושה אנשים, המדרגים שלושה מועמדים באופן הבא:

* מצביע 1: מעדיף את A על פני B ואת B על פני C
* מצביע 2: מעדיף את B על פני A ואת A על פני C
* מצביע 3: מעדיף את C על פני A ואת A על פני B

אז מצביעים 1 ו-3 מעדיפים את A על B, ומצביעים 1 ו-2 מעדיפים את A על C, ולכן A הוא מנצח קונדורסה.

לא תמיד קיים מנצח קונדורסה, למשל במקרה הבא:

* מצביע 1: מעדיף את A על פני B ואת B על פני C
* מצביע 2: מעדיף את B על פני C ואת C על פני A
* מצביע 3: מעדיף את C על פני A ואת A על פני B

ראו גם
------

* פרדוקס ההצבעה
* הצבעת אישור
* שיטת שולצה

קישורים חיצוניים
----------------

* תבחין קונדורסה, באתר MathWorld (באנגלית)
**שרק** (באנגלית: **Shrek**) הוא דמות של עוג מפלצתי ירוק המופיע בסרטי "שרק" של אולפני דרימוורקס וכן בסרטונים "שרק 4-D" ו"חג שמח עם שרק".
השם אמיתי של שרק זה אורי

אישיות
------

**שרק**, עוג מפלצתי, מכוער וחסר נימוסים בעל עור ירקרק, חי את חייו השקטים בבקתה קטנה במרכז ביצה נידחת המרוחקת משאון העיר. סדר יומו כולל מקלחת בוץ, ואכילה של חרקים ומזון לא רגיל אחר. מדי פעם, מנסים אנשי הכפר השכן לצוד את העוג הענק ולהפר את מנוחתו, וזאת בשל דעה קדומה כי שרק הוא מפלצת אימתנית אשר כל רצונה בחיים הוא להרוג בני אדם חפים מפשע.

מקור השראה
----------

העיצוב של מראה הדמות התבססה על המראה של המתאבק המקצועי הצרפתי מוריס טייה אשר סבל מאקרומגליה.

בסרטים
------

### שרק (2001)

 ערך מורחב – **שרק**  

שרק, הרגיל להיות בודד בשלוותו, מאבד אותה כאשר כל היצורים הקסומים ממלאים את אזור ביתו על פי פקודת לורד פרקווד. שרק מתעצבן ופונה יחד עם החמור לממלכתו, 'דולוק', משם הוא נשלח להציל את הנסיכה פיונה, משימה שאם תצליח, על פי מילותיו של הלורד, תחזיר את הביצה השלווה של שרק. אט אט, שרק מבין שמצא את אהבתו האמיתית ועובר תהליך חשוב ומשמעותי שמשנה את חייו לגמרי. בסוף הסרט, שרק מונע את החתונה בין פיונה לפרקווד וזוכה בליבה.

### שרק 2 (2004)

 ערך מורחב – **שרק 2**  

שרק ופיונה חוזרים לביצה שלהם לאחר ירח דבש. בהמשך הם מקבלים הזמנה מפתיעה של המלך והמלכה - הוריה של פיונה. לאחר הגעתם לארץ "הרחק הרחק מכאן" מגלה פיונה שהיא הייתה בכלל מאורסת, לנסיך מקסים יפה התואר אשר איננו מוכן לוותר על כס המלכות. בעקבות כך שרק נאלץ להתמודד מול הפיה הסנדקית (אימו של הנסיך) אשר המנסה להרוס כל קשר בינו לבין הנסיכה.

### שרק השלישי (2007)

 ערך מורחב – **שרק השלישי**  

לאחר הסרט השני, ממלכת "הרחק, הרחק מכאן" נותרה עם המלך הארולד בצורת קרפד, ועל כן שרק ופיונה מכהנים כמנהיגי הממלכה. כאשר השניים מודיעים על אי נוחיותם בתפקידים אלו, שרק יוצא יחד עם החבורה למצוא יורש.

### שרק לנצח (2010)

 ערך מורחב – **שרק לנצח**  

שרק הפך לאיש משפחה אשר התרגל לחיי הבית. בשל געגועיו לימים בהם הוא הרגיש כמו "עוג אמיתי", מפחיד ומרתיע. בעקבות כך שרק חותם על הסכם עם עוץ לי גוץ לי אשר בעקבותיו שרק מוצא את עצמו במציאות חלופית מעוותת בה העוגים ניצודים ועוץ לי גוץ לי הוא המלך, לורד פרקווד עדיין חי, ובו שרק מעולם לא פגש את הנסיכה פיונה. בעקבות כך שרק יוצא למסע שבמהלכו מנסה לבטל את הכישוף על מנת להחזיר את עולמו לקדמותו, ולחזור לחיק משפחתו ואהובתו.

מדבבים
------

* מייק מאיירס - באנגלית
* יובל דור - בעברית

קישורים חיצוניים
----------------

ויקישיתוף מדיה וקבצים בנושא **שרק** בוויקישיתוף
* שרק, באתר אנציקלופדיה בריטניקה (באנגלית)

הערות שוליים
------------

1. ↑  Shrek based on a real person!

| **שרק** |
| --- |
| סרטים | שרק (2001) • שרק 2 (2004) • שרק השלישי (2007) • שרק לנצח (2010) |
| סרטונים | שרק 4‎-D‏ (2003) • חג שמח עם שרק (2007) • מי פוחד משרק? (2010) |
| ספין אוף | החתול של שרק (2011) • הרפתקאות החתול במגפיים (2015-2018) • החתול של שרק: משאלה אחת ודי (2022) |
| דמויות | שרק • הנסיכה פיונה • חמור • החתול במגפיים • לורד פרקווד • דמויות נוספות |
| פסקולים | שרק • שרק 2 ("Accidentally in Love") • שרק השלישי • שרק לנצח |
| שונות | שרק (מחזמר) • שרק! (ספר) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007577153905171
* GND: 133372189
* LCCN: n2021048535
* NLP: a0000001673934
* VIAF: 4794151778221018130008
* WorldCat: viaf-4794151778221018130008

 |
**לילנד וילקינסון** (5 בנובמבר 1944 – 10 בדצמבר 2021) היה סטטיסטיקאי ומדען מחשבים אמריקני שפעל באקדמיה ובתעשיית התוכנות הסטטיסטיות. מחקריו התמקדו בהדמיה מדעית ובגרפיקה סטטיסטית. וילקינסון הוא מחבר הספר המשפיע The Grammar of Graphics שעקרונותיו מהווים בסיס לחבילת הוויזואליזציה ggplot של תוכנת R, ולתכנות ויזואליזציה נוספות.

ביוגרפיה
--------

וילקינסון נולד בניו-יורק ב-5 בנובמבר 1944. הוא קיבל תואר ראשון במדעי הרוח והחברה ב-1966, ותואר ראשון בתאולוגיה ב-1969, שניהם מאוניברסיטת הארוורד. ב-1975 הוענק לו תואר ד"ר לפסיכולוגיה מאוניברסיטת ייל.

וילקינסון התחתן עם הכומר רות איליין ואנדמרק ב-1967. יחד, הם היו הוריהם של איימי וילקינסון, פרופסור למתמטיקה באוניברסיטת שיקגו, ושל הסופרת קרוליין וילקינסון. ואנדמרק נפטרה ב-2012. מאוחר יותר וילקינסון נישא למרילין ווגל.

ווילקינסון נפטר ב-10 בדצמבר 2021, בבית החולים נורת'ווסטרן לייק פורסט, בלייק פורסט, אילינוי.

קריירה אקדמית
-------------

וילקיסון מונה למרצה לפסיכולוגיה באוניברסיטת אילינוי בשיקגו בשנת 1976 וקודם לדרגת פרופסור חבר בשנת 1980. בשנת 1991 התמנה לפרופסור נלווה לסטטיסטיקה באוניברסיטת נורת'ווסטרן. הוא נשאר בתפקיד זה עד 2010. ב-2007 הוא הצטרף מחדש לאוניברסיטת אילינוי בשיקגו כפרופסור נלווה למדעי המחשב.

ב-1999 היה העורך הראשי של הנחיות של האגודה הפסיכולוגית האמריקאית לשימוש בשיטות סטטיסטיות במחקרים בפסיכולוגיה.

קריירה מקצועית
--------------

וילקינסון כתב את SYSTAT, חבילת תוכנה סטטיסטית, בתחילת שנות ה-90. תוכנה זו נודעה בזכות הגרפיקה המקיפה שלה. בחבילה זו נכלל יישום התוכנה הראשון של תצוגת מפת החום. לאחר שהחברה שלו גדלה ל-50 עובדים, הוא מכר אותה ל-SPSS ב-1995. ב-SPSS הוא הוביל צוות של מתכנתים גרפיים שפיתחו את פלטפורמת הוויזואליזציה של SPSS, ומוצרי אנליטיקה נוספים. עבודתו שם הובילה לכתיבת הספר שעסק בגרפיקה סטטיסטית, The Grammar of Graphics. העקרונות שהציג בספר זה ימשו כבסיס לחבילת הוויזואליזציה ggplot של תכנת R, חבילת Bokeh של תכנת פייתון ותוכנות ויזואליזציה נוספות.

בהמשך וילקינסון שימש כסגן נשיא לסטטיסטיקה בחברת Tableau Software, שם המשיך לעבוד על הדמיה מדעית וגרפיקה סטטיסטית. בשנת 2016 התמנה למדען ראשי בחברת-H2O.ai; הוא נשאר בתפקיד זה עד מותו.

הכרה ופרסים
-----------

וילקינסון נבחר לעמית האגודה האמריקאית לסטטיסטיקה ב-1998 ולעמית האגודה האמריקאית לקידום המדע ב-2009. הוא נבחר לחבר במכון הבינלאומי ב-2006. בשנת 2010 וילקינסון קיבל את פרס השירות המצטיין של המכון הלאומי למדעי סטטיסטיקה.

הערות שוליים
------------

1. ↑  Leland Wilkinson, **The Grammar of Graphics**, Springer, 1999, ISBN 0-387-98774-6

קישורים חיצוניים
----------------

* עמוד הבית של ללנד וילקינסון באוניברסיטת אילינוי בשיקגו
* The grammar of graphics - summary of lecture notes - אוניברסיטת שיקגו
* Wilkinson’s contribution to interactive visualization - Jessica Hullman

* ללנד וילקינסון, באתר פרויקט הגנאלוגיה במתמטיקה

* ללנד וילקינסון, באתר dblp

* ללנד וילקינסון, באתר גוגל סקולר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007421568205171
* BIBSYS: 90933524
* BnF: cb155623604 (data)
* CiNii: DA15162844
* dblp: 95/4238
* ISNI: 0000 0001 0875 5975
* LCCN: n96022803
* MGP: 238317
* NKC: ctu20191028181
* NTA: 186791976
* RERO: 02-A003976103
* SNAC: w6hz427m
* SUDOC: 071621148
* VIAF: 17539337
* WorldCat: lccn-n96022803

 |
**אלכסנדרה ביטון** (באנגלית: **Alexandra Beaton**; נולדה ב-5 בדצמבר 1994) היא שחקנית ורקדנית קנדית, שהתפרסמה בשל תפקידה בתור אמילי בסדרת הריקודים "נולדו לרקוד".

ביוגרפיה
--------

אלכסנדרה ביטון נולדה ב-5 בדצמבר 1994 בטורונטו, אונטריו שבקנדה, וגדלה בעיירה קלרמונט, אונטריו. ישה לה אחות צעירה בשם סופיה. מגיל צעיר היא רצתה להיות שחקנית והחלה לרקוד בלט בגיל שנתיים וללמוד משחק בגיל חמש. לאחר סיום בית הספר ביטון למדה מדעי המדינה באוניברסיטת גואלף אשר ממוקמת בעיר גואלף, אונטריו.

### קריירה

בשנים 2013-2020 שיחקה בסדרת הטלוויזיה "נולדו לרקוד". במקביל שיחקה בסדרות אחרות דוגמת "המכשפה הטובה".

בשנת 2020 החלה לשחק בסדרת טלוויזיה "בני הרדי".

בשנת 2021, שיחקה בקומדיה הרומנטית "הרווק הנצחי‏" מבית נטפליקס.

בשנת 2022 שיחקה בסרט הנערה הכי בת-מזל בעולם.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2006 | 300 | ילדה בכפר נשרף |  |
| 2021 | הרווק הנצחי | סופיה |  |
| 2022 | הנערה הכי בת-מזל בעולם | הילרי |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2020-2013 | נולדו לרקוד | אמילי | תפקיד ראשי (עונות 2-1, 7-5)
תפקיד חוזר (עונות 4-3) ;134 פרקים |
| 2017 | *Spiral* | אמה | סדרת רשת; 7 פרקים |
| 2019 | *The Cheerleader Escort* | קייסי טלבוט | סרט טלוויזיה של Lifetime |
| המכשפה הטובה | אלה | פרק: "The Road Trip" |
| 2020 | בני הרדי | אמה | 2 פרקים |
| *For the Record* | מדיסון | פרק: "The Broken Hearts Tour" |

קישורים חיצוניים
----------------

* אלכסנדרה ביטון, במסד הנתונים הקולנועיים IMDb (באנגלית)

הערות שוליים
------------

1. ↑  SPIRAL: Past Lives Come Back to Haunt on the New Web Series, The TV Junkies, ‏22 בספטמבר 2017 (באנגלית)
**דייוויד פול רמזי** (באנגלית: **David Paul Ramsey**; נולד ב-17 בנובמבר 1971) הוא שחקן קולנוע, טלוויזיה, במאי, ואמן לחימה אמריקאי, שהתפרסם בעיקר בזכות תפקידיו בסדרות הטלוויזיה "החץ" ו"דקסטר". רמזי שיחק בסדרות טלוויזיה רבות כמו כן גם בסרטי קולנוע: "קון אייר", "תעביר את זה הלאה" ו"אם וילד", סרט קולנוע משנת 2009.

ביוגרפיה
--------

רמזי נולד ב-17 בנובמבר 1971 בדטרויט, מישיגן. הוא סיים את לימודיו באוניברסיטת המדינה של ויין.

קריירה
------

בין השנים 1997 ל-1998 הוא כיכב בקומדיית המצבים "חדשות טובות", ככומר דייוויד רנדולף. 

בשנת 2000 הוא גילם את מוחמד עלי בסרט הטלוויזיה של רשת פוקס, "עלי: גיבור אמריקאי". באותה שנה הוא הופיע בסרט הקולנוע תעביר את זה הלאה ושיחק בתפקיד חוזר בסדרה "For Your Love". 

בשנת 2001 שיחק בתפקיד וינס לי בסרט הקומדיה הדרום אפריקאי "מר בונז". הוא גם כיכב בין היתר בתפקידים חוזרים בסדרות "הבית הלבן", "CSI" ו"הלוחשת לרוחות". 

בין השנים 2008 ל-2009 הוא הופיע ב-17 פרקים של דקסטר בתפקיד אנטון בריגס, מודיע משטרתי המכור לסמים, המנהל רומן עם דברה מורגן בעונה 3 ובתחילת עונה 4. 

בשנת 2010, הוא הופיע בפרק של האנטומיה של גריי ובסדרת הדרמה של NBC קצרת המועד "Outlaw".

בין השנים 2012 ל-2021 הוא מילא תפקידים כפולים, והופיע בקאסט הראשי של תוכנית גיבורי העל "החץ". הוא הופיע גם בסדרות הבת של התכנית "סופרגירל", "אגדות המחר", "הפלאש" ו-"סופרמן ולויס". רמזי כיכב גם בסדרת הטלוויזיה "Blue Bloods" בתפקיד ראש העיר קרטר פול.

בשנת 2022 ביצע הופעת אורח בסדרה "הטירון: סוכנת חדשה", המהווה ספין-אוף לסדרה המשטרתית המצליחה "הטירון".

חיים אישיים
-----------

רמזי הוא אמן לחימה, עם חגורה שחורה ג'יט קון דו. הוא למד גם איגרוף, טאקוונדו ווינג צ'אן קונג פו, והתאמן בקיקבוקס.

קישורים חיצוניים
----------------

ויקישיתוף מדיה וקבצים בנושא **דייוויד רמזי** בוויקישיתוף
* 

* אתר האינטרנט הרשמי של דייוויד רמזי (באנגלית)
* דייוויד רמזי, ברשת החברתית אקס (טוויטר)

* דייוויד רמזי, במסד הנתונים הקולנועיים IMDb (באנגלית)

* דייוויד רמזי, באתר AllMovie (באנגלית)

* דייוויד רמזי, במסד הנתונים הקולנועיים KinoPoisk (ברוסית)

הערות שוליים
------------

1. ↑  Rose, Mike (17 בנובמבר 2018). "Today's top celebrity birthdays list for November 17, 2018". *The Plain Dealer*. נבדק ב-17 בנובמבר 2018. `{{cite news}}`:  (עזרה)
2. ↑  "NBC Unveils 2010-2011 Primetime Schedule Accented by Five New Comedies, Seven New Dramas, and New Alternative Program". *The Futon Critic*. 16 במאי 2010. נבדק ב-28 במאי 2010. `{{cite web}}`:  (עזרה)
3. ↑
4. ↑  "Male Celebs Who Practice Martial Arts", *Jet*, Sept. 24, 2001, at p. 40.
5. ↑  Sheridan, Brian R. (6 באוגוסט 2015). "FOR 'ARROW' STAR DAVID RAMSEY, MARTIAL ARTS IS A WAY OF LIFE". *Medium*. נבדק ב-18 ביוני 2018. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007376763805171
* BNE: XX1517005
* BnF: cb14218827f (data)
* ISNI: 0000 0000 6075 9749
* LCCN: nb99015916
* NARA: 10573851
* SUDOC: 224380346
* VIAF: 294553677
* WorldCat: lccn-nb99015916

 |
סרטון של בזיירית עם עקב
**עקב פרוגינוס** (שם מדעי: ***Buteo regalis***) הוא מין של עוף דורס גדול החי במערב אמריקה הצפונית בין דרום קנדה למקסיקו. לעיתים מבלבלים בינו לבין עקב מכנסיים המצוי באותו אזור. הוא הגדול מבין עקבי אמריקה הצפונית.

אורך העקב 51–69 סנטימטרים, מוטת כנפיו 122–152 סנטימטרים ומשקלו 977–2,267 גרם בממוצע. צבע העקב חום-אדמדם עם בטן בהירה, זנב אפור ושולי כנפיים שחורות. ראש העקב גדול ואפור עם עיניים צהובות ומקור מעוקל צהוב בעל קצה שחור.

העקב חי לאורך מישורים פתוחים וכן ערבות עשב, פרריות וקניונים לאורך אמריקה. עקבים מתאספים גם מעל רמות בהן נישאים זרמי אוויר חם.

העקב הוא צייד הניזון בעיקר מיונקים קטנים כמו סנאיי קרקע, נובחניות, ירבועניים וגופרים, אך יכול גם להרוג ארנבת שחורת זנב ולקטול שכווי לענה או פסיון מצוי (שהתפרא בערבות אמריקה). אם לא ימצא עופות ומכרסמים הוא יגוון בזוחלים או אף בחרקים כמו חגבים. הטרף נתפס בטפרים הגדולים במהירות רבה.

קישורים חיצוניים
----------------

ויקישיתוף מדיה וקבצים בנושא **עקב פרוגינוס** בוויקישיתוף
* עקב פרוגינוס, באתר ITIS (באנגלית)
* עקב פרוגינוס, באתר NCBI (באנגלית)
* עקב פרוגינוס, באתר Animal Diversity Web (באנגלית)
* עקב פרוגינוס, באתר GBIF (באנגלית)

הערות שוליים
------------

1. ↑  עקב פרוגינוס באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551661205171

 |
**פיטר קול** (נולד ב-19 באוגוסט 1957) הוא מתרגם ומשורר יהודי-ישראלי הכותב באנגלית. זוכה "מלגת המצוינות" של עמיתי מקארתור.

ביוגרפיה
--------

פיטר קול נולד בפטרסון, ניו ג'רזי. קיבל תואר ראשון בהמפשייר קולג' במסצ'וסטס. עלה לישראל בשנת 1981 עם אשתו הסופרת עדינה הופמן, והוא חי עם משפחתו בשכונת מוסררה שבירושלים. 

שמו של קול התפרסם בעולם דובר האנגלית בעיקר בשל תרגומי השירה שלו. הוא תרגם משירת ימי הביניים היהודית, בין השאר שירי המשוררים שלמה אבן גבירול ושמואל הנגיד, וכן מהשירה הערבית והעברית הישראלית העכשווית כמו המשורר הערבי-ישראלי טהא מוחמד עלי, אהרן שבתאי ויואל הופמן. תרגומיו יצאו בהוצאות המכובדות בעולם ובהן הוצאת אוניברסיטת פרינסטון ו-New Directions.

ב-1998 הקים קול את הוצאת הספרים Ibis Editions, המוציאה ספרים המתורגמים מצרפתית, גרמנית, לדינו, עברית וערבית.

בנוסף פרסם קול חמישה ספרי שירה. מבחר מקיף של שיריו ותרגומיו, *Hymns & Qualms: New and Selected Poems and Translations,* ראה אור ב-2017 בהוצאת Farrar, Straus and Giroux היוקרתית.

לקריאה נוספת
------------

* **שיחה עם פיטר קול** (מראיין: יהודה ויזן); פיטר קול – **שלושה שירים ושני קטעי פרוזה** (מאנגלית: יהודה ויזן); בתוך דחק - כתב עת לספרות טובה ט', 2018, עמ' 228-254.

קישורים חיצוניים
----------------

* שירי לב-ארי, המשורר והמתרגם הישראלי פיטר קול זכה במלגת מקארתור בשווי חצי מיליון דולר, באתר הארץ, 15 באוקטובר 2007

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007259847105171
* BnF: cb16188198k (data)
* GND: 1046200747
* ISNI: 0000 0001 1762 8660
* LCCN: n85274027
* NKC: xx0196492
* NTA: 326395741
* SUDOC: 112858678
* VIAF: 51202798
* WorldCat: lccn-nb2019009867

 |
**הוצאת ענבר** היא הוצאה לאור ישראלית הפועלת מאז פברואר 1989 ומתמחה בהוצאה לאור של שעשועוני תשבצים.

נכון ל-2024, במהלך שנות פעילות ההוצאה, יצאו לאור במסגרתה יותר מחמש מאות ועשרה כותרים, שהודפסו במהדורות הנעות בין 2,000 ל-10,000 עותקים. לפי נתוני ההוצאה הופקו ונמכרו יותר שני מיליוני חוברות. החוברות השונות כוללות בין 16 עמודים (בחוברות לילדים) ועד 324 עמודי תשבצים ופיתרונות.

במסגרת הוצאת ענבר התפרסמו בין היתר קובצי תשבצים, קובצי תשחצים, קובצי תפזורות, קובצי סודוקו, קבצים של תשבצים מוצפנים (תחת השם "אניגמה"), קבצים של תשבצי שלדים, קובצי סודוקו, קבצים של תשבצי ילדים וגם קבצים מעורבים, המכילים תשבצים ותשחצים, תפזורות ותשבצי קוד.

הוצאת ענבר נוסדה ומנוהלת על ידי אריה ענבר, שהוא מחבר התשבצים והחידות המתפרסמים במסגרתה. בראש מערך הבדיקה של התשבצים עומדת שלומית קדם.

פרט לחוברות תשבצים, במסגרת ההוצאה יצא לאור גם המותחן המשטרתי "מתים לא חורצים לשון", מפרי עטו של ענבר.

היסטוריה
--------

החוברות הראשונות שיצאו לאור בהוצאת ענבר הכילו 24 עמודים כל אחת ונקראו בשם "תשחצים בלבד" (התשחצים נכתבו בכתב יד וצולמו) במחיר 2.80 שקלים, וחוברת תשבצים בת 32 עמודים בשם "שעשועון תשבצים ותשחצים מגוון" במחיר 3.60 שקלים, מודפסת במכונת כתיבה ומצולמת. החוברות היו ממוספרות ועוביין הלך והתרחב עד 96 עמודים לחוברת במחיר 20.00 שקלים. גם הכנת החוברות השתכללה בהדרגה, תוך מעבר לעריכה במחשב. הסדרה המגוונת הגיעה עד מספר 84.

עטיפת החוברת "תשחצים מעמיקים", סדרה שלא היה לה המשך
במקביל לשתי סדרות היסוד התחילו להופיע סדרות נוספות, שנועדו לקהל שונה במקצת, סדרה בשם "שעשוען עם אתגרים" המיועדת לפותרים בקיאים ומנוסים. הופיעה גם סדרת תשחצים עממיים, שלא נדרש בהן ידע היסטורי מעמיק. סדרה נוספת, "אניגמה", יצאה למען פותרי תשבצי קוד ויצאו סדרות נוספות לפותרי תפזורות, לפותרי תשבצי שלד, טבולה רסה (תשבצים לבנים), לילדים ולסודוקו. סודוקו זכה לביקוש רב במיוחד, לכן יצאו כמה סדרות, לסודוקו קל יחסית, "סודוקו עממי", סודוקו רגיל עם תוספות של חידות סודוקו מגוונות וסודוקו אפור לבן. סדרה מיוחדת היא "לקט תשחצים", שכוללתי, בנוסף לתשחצים ופיתרונות, גם סיפורים מקוריים ומתורגמים.

בנוסף לסדרות היסוד פורסמו סדרות של קבצים, לקטים ואסופות המבוססים על תוכן של חוברות שאזלו. חוברות אלה, עבות יותר, בעובי של 162, 192, 224 ו-324 עמודים, פופולריות מאוד בין לקוחות ההוצאה.

היו גם ניסיונות שלא זכו להמשך: חוברת חידות מתמטיות בשם "מצעד המספרים" ותשחצים קשים במיוחד בשם "תשחצים מעמיקים".

הכתיב בהוצאת ענבר
-----------------

בעברית אפשר להשתמש בכתיב מלא, כתיב חסר או דרכי ביניים שונות. כדי שפותרי התשבצים והתשחצים ידעו מראש באיזה כתיב נקט מחבר התשבצים, בכל הנוגע לשימוש באותיות יו"ד ו-וו יש בהוצאת ענבר דרך קבועה לכיתוב המילים המשובצות בתשבצים, והכללים מתפרסמים מפעם לפעם על עטיפות אחוריות של חוברות תשבצים. כך, לדוגמה, שמה של שווייץ יופיע בתשבצי הוצאת ענבר בכיתוב "שויצ".

עטיפת החוברת "לחיילים באהבה"
העמוד הראשון בחוברת "לחיילים באהבה"

תרומת תשבצים
------------

לאחר תחילת מלחמת חרבות ברזל והגיוס ההמוני למלחמה, הפיקה הוצאת ענבר חוברת תשבצים מגוונת המיועדת לחיילים והמחולקת להם בחינם. תוכן החוברת חובר ונתרם על ידי אריה ענבר והוצאות ההפקה למהדורה של כ-4,000 חוברות התחלקו בין אריה ענבר ובין כריכיית קורדובה בע"מ, בה הודפסה ונכרכה החוברת. ארגון אחים לנשק חילק את החוברת בין החיילים והחיילות.

קישורים חיצוניים
----------------

* 

* אתר האינטרנט הרשמי של הוצאת ענבר

הערות שוליים
------------

1. ↑  הוצאת ענבר
2. ↑  כתיב עברי בתשבצים
אין תמונה חופשיתאין תמונה חופשית
הרב **יוסף אריה הכהן** זילברמן (ה'תקע"ד, 1814 בערך - ד' בתשרי ה'תרנ"א, 18 בספטמבר 1890) היה רב רומני, רבה הראשון של המושבה ראש פינה.

ביוגרפיה
--------

נולד לרב שלמה מרדכי הכהן, כיהן כרבה של העיר מוינשט שברומניה. בשנת ה'תרכ"ד (1864) בהיותו בגיל חמישים עלה לארץ ישראל עם בני משפחתו והתיישב בצפת. לאחר זמן מה עברו בני המשפחה לחיפה, שבה הייתה קהילה יהודית בעיקר ספרדית בת כמה מאות נפשות שהתרכזה בתוככי חומות העיר העתיקה. הרב זילברמן ניסה להקים בחיפה או בסמוך לה התיישבות יהודית נוספת, והקים בית חרושת לייצור אלכוהול. לאחר זמן שבו לצפת. הוא הדביק את בן אחותו דוד שוב ברעיון העלייה לארץ ישראל, ובעקבותיו עלה שוב ארצה בשליחות חבורתו "חבורה יישוב ארץ-ישראל על ידי עבודת אדמה" שרכשה מאוחר יותר את אדמות המושבה "גיא אוני".

לאחר יסוד "ראש פינה", נקרא הרב יוסף אריה הכהן לכהן כרבה של המושבה, ב-1886 התמנה כרב לא-תושב, במינוי רשמי של פקידות הברון רוטשילד, ובמרץ 1890 התמנה כרב קבוע תפקיד בו נשא כחצי שנה נוספת עד פטירתו. לאחר פטירתו החליף אותו בתפקידו, בנו הרב טודרוס הכהן (טברי"א). בן אחר שלו, היה הרב לוי יצחק הכהן, שכיהן כרבה של בקאו שברומניה ורב ראשי של יהודי רומניה בניו יורק.

על מצבתו בחלקת ותיקים בבית העלמין של ראש פינה, נחקק: "הגאון הגדול בתורה וביראה אוהב עמו וארצו... רב ומורה דרך לרעיון הציונות במוינשטי, צפת וראש פינה".

קישורים חיצוניים
----------------

* מאיר הילדסהיימר, ‏שמעון ברמן ותוכניתו ליישוב ארץ-ישראל, **קתדרה** 47, מרץ 1988, עמ' 50–51, הערה 14

הערות שוליים
------------

1. ↑  השם זילברמן, לפי רן אהרנסון, ‏**פקידי הבארון רוטשילד (1882–1890) - האנשים שמאחורי מפעל ההתיישבות**, **קתדרה** 74, טבת תשנ"ה, דצמבר 1994, עמ' 174, פריט מס. 118.
2. ↑  והוא מכונה לעיתים **ר' יוסף ממוינשט** על שם רבנותו זו. ראו: הצפירה מיום י"ט בניסן ה'תר"ן, עמ' 301.
3. ↑  עסקיו בצפת מתוארים על ידי שמעון ברמן, בספרו "מסעות שמעון", עמ' 93–94.
4. ↑  אהרנסון, **קתדרה**, 74, עמ' 174, פריט מס. 118 משאיר בספק את השאלה אם עקר לגור בראש פינה.
5. ↑  ראו: דוד תדהר (עורך), "נתן כץ", באנציקלופדיה לחלוצי הישוב ובוניו, כרך ו (1955), עמ' 2699.
**פיודור פיודורוביץ' פאליצין** (ברוסית: **Фёдор Фёдорович Палицын**;‏ 28 באוקטובר 1851 – 19 בפברואר 1923) היה לוטננט גנרל רוסי אשר שימש כראש מנהל המטה הכללי.

ביוגרפיה
--------

פאליצין נולד ב-28 באוקטובר 1851 כבן למשפחת אצולה מליבוניה. ב-1870 הוא סיים את בית הספר הצבאי בפלוב והתגייס לצבא האימפריה הרוסית בדרגת לוטננט משנה. הוא הוצב במשמר הקיסרי בגדוד צארסקויה סלו. הוא למד באקדמיית המטה הכללי "ניקולייב" וסיים את לימודיו ב-1877. הוא לחם במלחמה נגד האימפריה העות'מאנית, ולאחריה שרת במפקד הקורפוס ה-3. ב-1889 מונה לראש מטה דיוויזיית הפרשים ה-2 של המשמר. ב-1898 הוא הועלה לדרגת גנרל-מאיור. ב-1895 הוא מונה לראש מטה המשמר הקיסרי. בהמשך אותה שנה עבר לשמש כראש מטהו של המפקח הכללי של חיל הפרשים.

ב-21 ביוני 1905 הוא מונה לראש מנהל המטה הכללי של צבא האימפריה הרוסית - גוף חדש שהוקם על פי מודל המטה הכללי הגרמני ונועד להיות גוף עצמאי שאינו כפוף למשרד המלחמה. בתפקידו זה הוא העביר רפורמה מקיפה בחינוך הצבאי. ב-2 בדצמבר 1908 הוא פוטר מהתפקיד ו-ולדימיר סוכומלינוב מונה לרמטכ"ל במקומו. כפיצוי, הוא מונה לחבר המועצה המדינית. בספטמבר 1916, בעיצומה של מלחמת העולם הראשונה, מונה פאליצין לנציג הצבא הרוסי במועצה הצבאית של מדינות ההסכמה בוורסאי. בעקבות מהפכת פברואר הוא פוטר מתפקידיו הצבאיים. באוקטובר 1917 הוא עזב את הצבא.

לאחר מלחמת האזרחים ברוסיה, והשתלטות הבולשביקים על המדינה, עזב פאליצין את רוסיה ועבר לפריז, ולאחר מכן לברלין. בשתי הערים הוא היה פעיל מאוד בקהילת הגולים הרוסים. הוא נפטר ב-19 בפברואר 1923.

קישורים חיצוניים
----------------

ויקישיתוף מדיה וקבצים בנושא **פיודור פאליצין** בוויקישיתוף
* פיודור פאליצין באנציקלופדיה הסובייטית הגדולה
* פיודור פאליצין באתר משרד ההגנה הרוסי
* פיודור פאליצין באתר כרונוס
* פיודור פאליצין, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb169818599 (data)
* GND: 1058492756
* ISNI: 0000 0004 3701 3075
* LCCN: no2015056263
* NKC: js20181011823
* VIAF: 310690206
* WorldCat: lccn-no2015056263

 |
**פאולו די קאניו** (באיטלקית: **Paolo Di Canio**; נולד ב-9 ביולי 1968 ברומא) הוא כדורגלן עבר ומאמן כדורגל איטלקי.

קריירה
------

לדי קאניו הייתה קריירה רבת תהפוכות, בה מצד אחד זכה בתארים רבים, אך בו בזמן היה מעורב בשערוריות רבות, הידועה שבהם, מנהגו להצדיע במועל יד בסגנון פשיסטי לעבר אוהדי יובנטוס. די קאניו ידוע בכנות ובתשוקה שלו למשחק, כמו גם לכישרון ובתעוזה שלו במגרש מחוצה לו.

די קאניו החל את דרכו בלאציו בשנת 1985, בה הוא שיחק עד שנת 1990 בקדנציה הראשונה שלו, כאשר עבר לאחת הענקיות האיטלקיות יובנטוס. די קאניו שיחק ב"גברת הזקנה" במשך 3 עונות, לאחר מכן עבר לשחק בנאפולי ולאחר מכן במילאן.

ב-1996 הצטרף די קאניו לסלטיק הסקוטית, הקבוצה הבריטית הראשונה שלו. יכולתו המצוינת בקבוצה, בה הבקיע 15 שערים ב-37 משחקים, הסבה את תשומת לבה של שפילד ונסדיי מהפרמייר ליג, שהעבירה אותו לשורותיה. באי הבריטי עמד די קאניו במרכזה של תקרית בשנת 1998, בה הוא הטיח את השופט פול אלקוק לרצפה לאחר שזה הרחיק אותו מהמשחק עם כרטיס אדום. בעקבות זאת הורחק די קאניו מ-11 משחקים ונקנס ב-10,000 ליש"ט.

בינואר 1999 עבר די קאניו לווסטהאם ועזר לה להגיע למקום החמישי ולהעפיל לגביע אופ"א. שער שכבש בבעיטת וולה נגד וימבלדון במרץ 2000 זכה בתואר שער העונה של ה-BBC, שער שעד היום נחשב לאחד הגדולים בהיסטוריה של הפרמייר ליג. באותה עונה הוא אף נבחר על ידי אוהדי הקבוצה ל"פטיש השנה" (Hammer of the Year), תואר שחקן העונה של וסטהאם.

בשנת 2001 הוא נבחר על ידי פיפ"א לקבל את פרס המשחק ההוגן. הוא זכה בפרס לאחר שבדצמבר 2000, במהלך משחק נגד אברטון, בחר די קאניו לתפוס את הכדור בידיו על מנת לעצור את המשחק במקום לנסות להבקיע שער כאשר שוער היריבה שכב פצוע על הדשא. פיפ"א תארה את הפעולה של די קאניו כ"פעולה מיוחדת של ספורטיביות". 

לאחר שווסטהאם ירדה ליגה בעונת 2002/03, עבר די קאניו לשחק בצ'רלטון אתלטיק, שם הפך ליקיר האוהדים. באוגוסט 2004, הוא חזר לשחק בקבוצת נעוריו לאציו, כאשר הוא ויתר על סכומי כסף גדולים והאהדה של אוהדי צ'רלטון כדי לחזור ולעזור למועדון שנקלע לקשיים כלכליים ונזקק לעזרתו כדי לשרוד בסרייה א'. 

די קאניו הוא יקיר האוהדים בלאציו, וחוץ מהתקרית המפורסמת של מועל היד, התפרסם במריבה שהייתה לו עם סימונה אינזאגי על רקע בעיטת פנדל, דבר שמאוחר יותר הביא לעזיבתו של אינזאגי לסמפדוריה והגעתו של תומאזו רוקי בהעברה במקומו. 
ביוני 2005 די קאניו חתם באס אס לאציו לעונה נוספת. בסוף עונת 2005/6 עזב די קאניו את לאציו בטונים צורמים תוך הוצאת דיבה על ראשי לאציו ומאמנו. לפני שפרש ממשחק פעיל שיחק בקבוצת סיסוקו רומא מהליגה הרביעית.

ב-31 במרץ 2013 מונה די קאניו למאמנה של סנדרלנד מהפרמייר ליג האנגלית, וזאת במקומו של מרטין אוניל שפוטר. ב-23 בספטמבר 2013, אחרי שורה של תוצאות לא טובות, פוטר די קאניו מהקבוצה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פאולו די קאניו** |

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* פרופיל המאמן, באתר Transfermarkt
* גיא צדיק, מי אתה פאולו די קאניו?, באתר nrg‏, 23 בדצמבר 2005

הערות שוליים
------------

1. ↑  פאולו די קאניו שוב הושעה בעקבות הצדעה במועל יד, באתר ynet, 23 בינואר 2006

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nb99154717
* VIAF: 36417804
* WorldCat: lccn-nb99154717

 |
**קוזמה פיוטרוביץ' פודלאס** (ברוסית: **Кузьма Петрович Подлас**; 29 באוקטובר 1893 - 25 במאי 1942) היה גנרל לייטננט בצבא האדום אשר פיקד על ארמיות במלחמת העולם השנייה.

ביוגרפיה
--------

### תחילת דרכו

פודלאס נולד למשפחה ממוצא אוקראיני ב-29 באוקטובר 1893 במחוז סורסקי שבאימפריה הרוסית. עם פרוץ מלחמת העולם הראשונה ב-1914, הוא התגייס לצבא האימפריה הרוסית, ולחם בחזית המזרחית כמש"ק וכמפקד מחלקה. ב-1917 עזב את הצבא הקיסרי, וב-1918 התגייס לצבא האדום. הוא לחם עמו במלחמת האזרחים ברוסיה כמפקד גדוד. ב-1921 מונה למפקד בריגדה, והשתתף עמה בדיכוי מרד טמבוב. הוא למד באקדמיה הצבאית פרונזה, וב-1 בדצמבר 1929 קיבל פיקוד על הדיוויזיה ה-27, וב-15 באוגוסט 1936 הועבר לפקד על הקורפוס ה-23. ביולי 1938 הוא התמנה למפקד ארמיית החוף, ולחם עמה בקרב אגם חסן. תפקדו במהלך הקרב זכה לביקורות שליליות ביותר מצד גריגורי שטרן, והוא נשפט ונידון למאסר של חמש שנים במחנה עבודה עם שלילת הזכויות הפוליטיות במשך שלוש שנים. עם זאת, באפריל 1940 הוא זכה לחנינה, ובאוגוסט של אותה שנה חזר לשירות פעיל ומונה למפקד דיוויזיה. בנובמבר של אותה שנה מונה למפקח הכוחות הרגלים במחוז הצבאי קייב.

### מלחמת העולם השנייה

 ערך מורחב – **מלחמת העולם השנייה**  

עם פתיחת המתקפה הגרמנית ב-22 ביוני 1941 מונה פודלאס לסגן מפקד החזית הדרום-מערבית. ב-5 באוגוסט של אותה שנה מונה למפקד הארמייה ה-40, וב-12 באוגוסט הועלה לדרגת גנרל מאיור. יחד עם הארמייה שלו, הוא ניסה ללא הצלחה לבלום את התקדמות קבוצת הפאנצר גודריאן לכיוון מוסקבה. ב-22 באוקטובר הוענק לו עיטור לנין, וב-9 בנובמבר הועלה לדרגת גנרל לייטננט. ב-12 בפברואר 1942 הוא הועבר לפקד על הארמייה ה-57 ולחם עמה בקרב חרקוב השני. לאחר שכוחותיו כותרו, הוא התאבד כדי לא ליפול בשבי. על פי גרסאות אחרות הוא נהרג במהלך פעולה ב-25 במאי 1942. הוא היה בן 48 במותו.

בנאום הסודי של ניקיטה חרושצ'וב, מוזכר פודלאס בתור אחד מהגנרלים שסטלין דן על לא עוול בכפם במסגרת הטיהורים הגדולים.

קישורים חיצוניים
----------------

* קוזמה פודלאס באתר הגנרלים של מלחמת העולם השנייה (באנגלית)
**אמיליה אליזבת הובלי** (באנגלית: **Amelia Elizabeth Hobley**; ‏1838 – 10 ביוני 1896), הייתה רוצחת סדרתית בריטית שרצחה תינוקות שהיו תחת טיפולה וזאת במשך שלושים שנים במהלך התקופה הוויקטוריאנית.

ביוגרפיה
--------

דייר הייתה אחות בהכשרתה וכשהתאלמנה בשנת 1869, היא פנתה לתחום ה"בייבי פארמינג" (באנגלית: baby farming בתרגום חופשי: חקלאות תינוקות) - פרקטיקה של אימוץ תינוקות שאינם רצויים בתמורה לכסף - בכדי לפרנס את עצמה.

בתחילה היא טיפלה בילדים באופן לגיטימי, בנוסף לשני הילדים הביולוגיים שלה, אך בין אם שבכוונה או לא, חלקם מתו כשהיו בהשגחתה, דבר שהוביל להרשעתה בהזנחת הילדים ועבודת עונשין במשך שישה חודשים.

לאחר מכן היא החלה לרצוח ישירות את הילדים ש"אימצה", חנקה לפחות כמה מהם, ונפטרה מהגופות כדי להימנע מתשומת לב.

דייר סבלה מחוסר יציבות נפשית, ואושפזה במספר בתי חולים לחולי נפש במהלך חייה, למרות שחשדו שהעמידה פנים, ושרדה לפחות ניסיון התאבדות חמור אחד.

מעשיה של דייר נחשפו כאשר גופת תינוק התגלתה בנהר התמזה, עם ראיות שקשרו אותן אליה.

היא נעצרה ב-4 באפריל 1896. באחד המשפטים הסנסציוניים ביותר בתקופה הוויקטוריאנית, היא נמצאה אשמה ברצח התינוקת דוריס מרמון ונתלתה ב-10 ביוני 1896.

בזמן מותה, קומץ רציחות יוחסו לדייר, אבל לא קיימת מחלוקת שהיא הייתה אחראית להרבה יותר מקרי מוות דומים - עד 400 (או אולי אפילו יותר), מה שהופך אותה לרוצחת הסדרתית הפורה ביותר בהיסטוריה.

קישורים חיצוניים
----------------

ויקישיתוף מדיה וקבצים בנושא **אמיליה דייר** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nb2008027264
* VIAF: 9381818
* WorldCat: lccn-nb2008027264

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אמיליה דייר"**.
**אלי מורֶנו** (נולד ב-9 במאי 1968) הוא מורה, סופר ופזמונאי ישראלי.

ביוגרפיה
--------

מורנו נולד בתל אביב, גדל בחולון בילדותו ולאחר מכן בנעוריו עבר לרמת גן. למד בתיכון בליך בעיר, והוא בוגר החוג לקולנוע וטלוויזיה באוניברסיטת תל אביב,(1996), ומוסמך בלימודי תרבות (M.A) של האוניברסיטה הפתוחה(2018), ובעל תעודת הוראה בהיסטוריה גם היא מטעם האוניברסיטה הפתוחה. לאלי שתי בנות.

יצירתו
------

את ספר הביכורים שלו, קובץ סיפורים קצרים בשם "מלחמת הוופלות", פרסם בגיל 29 בשנת 1997.

בשנת 2003 פרסם את ספרו השני בהוצאת גוונים, "חצי ירח וכמה כוכבים לידו"' – אסופה של ארבעה סיפורים: "שמיכת הטלאים של קלואי", "חבר שלי מישל", "מופע הקסמים של ברנרדו", וסיפור הנושא את שם הספר.

בשנת 2006 פרסם את ספרו השלישי – אסופה נוספת של סיפורים תחת השם "אישה מונית", גם כן בהוצאת גוונים.

במקביל לפרסום ספריו החל להשתלב בכתיבה פובליציסטית ברשת באתרי בלוגים וכמו כן בכתיבה פזמונאית.

בין השירים שכתב: "אם תבוא" בביצוע נינט טייב אשר ראה אור באלבומה הראשון "יחפה". מה שלא הספקתי לומר" עבור רן דנקר מתוך האלבום "שווים", ו"סוף העונה", עבור ריטה מתוך האלבום "רמזים" – כולם ללחנים של עילי בוטנר.
כמו כן כתב גם ללחן של שרון חזיז את השיר, "תראי עכשיו" ושיר נוסף עבור מאיה בוסקילה בשם "ולמרות הכול".

ב-2015 פרסם אלי מורנו את ספר הילדים הראשון שלו, "הירח של עמליה".

בשנת 2023 חידש את פעילות הספרותית והוציא לאור את קובץ הסיפורים "קיץ 86".

כיום עובד כמורה לקולנוע, היסטוריה וכמחנך בבית הספר התיכון מקיף יהוד.

קישורים חיצוניים
----------------

ויקישיתוף מדיה וקבצים בנושא **אלי מורנו** בוויקישיתוף
* אלי מורנו, ב"לקסיקון הספרות העברית החדשה"
* אלי מורנו, ב"לקסיקון הקשרים לספרות ישראלית"
* רשימת הפרסומים של אלי מורנו, בקטלוג הספרייה הלאומית
* סיון קלינגבייל, יום בחיי אלי מורנו, "דימוי המורה נמוך? הדשא של השכן לא ירוק יותר", באתר הארץ, 1 בספטמבר 2019

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310564505171
* ISNI: 0000 0000 6692 213X
* LCCN: nr97018026
* VIAF: 308181334
* WorldCat: lccn-nr97018026

 |
סמליל "כופר היישוב":  
 "כֹפֶר הישוב –  
 מגן לכפר ולסְפָר!"
הכרוז מטעם הוועד הלאומי שהתפרסם בעיתון "דבר" ("אֹמֶר") ב-25 ביולי 1938
"**כופר היישוב**" היה מגבית לצורכי ביטחון היישוב שפעלה עד ימי קום המדינה.

היסטוריה
--------

את רעיון המגבית יזם הוועד הלאומי ביום 24 ביולי 1938. המגבית הוקמה בשל הצורך במימון ההוצאות הכבדות שהיו להנהגת היישוב וארגון ההגנה בימי מאורעות תרצ"ו - תרצ"ט. הקרן פעלה על ידי הטלת מסים על היהודים ביישוב היהודי בארץ ישראל ואיסוף תרומות. הכספים שנאספו שימשו לצרכים ביטחוניים, כגון גיוס מתנדבים לשורות ההגנה, הכשרת לוחמים, הקמת גדרות וביצורים ליישובים, סלילת צירי ביטחון וכיוצא בזה. המס העקיף הוטל על נסיעות בתחבורה ציבורית, סיגריות, כניסה לבתי תענוגים וכדומה. דרך נוספת למימון הקרן הייתה הטבעת מטבע פח בערך של חצי מיל. המטבע שימש את היישוב כהילך חוקי על אף שלא היה כזה. 

בשנה 1940 הוטל "מס חירום", ובשנת 1942 הוטלה "מגבית ההתגייסות", שפעלו כמיסים ישירים. בשאר השנים פעלה המגבית באמצעות הטלת המיסים העקיפים. אישור לתשלום המס העקיף הגיע בדמות בולים. אנשי מחנות יריבים למחנה הנהגת היישוב נמנעו מתרומה לכופר היישוב או תרמו חלקית; דוגמת הרוויזיוניסטים שנהגו לתמוך בקרן תל חי, ואנשי העדה החרדית שהתנגדו למגבית.

כופר היישוב בוטל עם הקמת המדינה. 

שמה של כיכר העצמאות ברמת גן, במפגש הרחובות קריניצי וביאליק, היה בעבר 'כיכר כופר היישוב'. וזאת מפני שמשרדה הראשי של מנהלת המגבית שכן באחד מבתי הכיכר, ועל הבית הוצב שלט כחול גדול עם הכיתוב "כֹפר-הישוב". רבים מתושבי הסביבה משתמשים בשם זה עד היום.

* כיכר כופר היישוב (העצמאות) ברמת גןכיכר כופר היישוב (העצמאות) ברמת גן
* מטבע "כופר היישוב" בשווי של חצי מיל א"י. בשימוש בין השנים 1938-1948מטבע "כופר היישוב" בשווי של חצי מיל א"י. בשימוש בין השנים 1938-1948
* קבלה על תשלום 50 מיל ל"כופר היישוב" בשנת 1938קבלה על תשלום 50 מיל ל"כופר היישוב" בשנת 1938
* בולי "כופר היישוב"בולי "כופר היישוב"
* כרטיס קולנוע אשר על מחירו נוספה המגבית לכופר היישובכרטיס קולנוע אשר על מחירו נוספה המגבית לכופר היישוב
* בול כופר היישוב על כרטיס אוטובוס של המקשר, כרטיס של לידי דוברין (כצנברג), 30.10.1944בול כופר היישוב על כרטיס אוטובוס של המקשר, כרטיס של לידי דוברין (כצנברג), 30.10.1944

קישורים חיצוניים
----------------

ויקישיתוף מדיה וקבצים בנושא **כופר היישוב** בוויקישיתוף
* הארכיון של כופר היישוב, בקטלוג הארכיון הציוני המרכזי בירושלים, סימול החטיבה: J8
* מגבית כופר היישוב באתר קולקט
* על כיכר "כופר היישוב" בעיר רמת גן
* סרטונים נתן אקסלרוד, מפעל התכשיטים לכופר היישוב, **1938**, אוסף יומני כרמל באתר YouTube ‏
* סרטונים מפקד כופר היישוב בתל אביב, **1938**, באתר ארכיון הסרטים הישראלי בסינמטק ירושלים

הערות שוליים
------------

1. ↑  ראו דיווח: הצבור נתבע לבער מקרבו את הפרובוקטורים: כרוזי הועד הלאומי ועירית תל אביב, דבר, 25 ביולי 1938.